section_heading: Drugi burski rat
paragraph_text: Za vrijeme Drugog Burskog rata (1899. – 1902.), Kitchener je stigao u Južnu Afriku s velikim britanskim pojačanjem u prosincu 1899. godine. Službeno on je bio načelnik štožera, no u praksi je bio drugokomandujući na tom frontu. Nakon slamanja burskih regularnih jedinica, Kitchener je u studenom 1900. godine zamijenio Robertsa na mjestu glavnokomandirajućeg i uspio skršiti otpor burskih gerilaca.